ELŐTERJESZTÉS

Nick Község Önkormányzata 2018. évi költségvetésének II. számú módosításához

Tisztelt Képviselő - Testület!

Az államháztartásról szóló 2011. évi CXCV. törvény 34.§ (4) bekezdése alapján Nick Község Önkormányzata 2018. évi költségvetéséről szóló 1/2018.(II.21.) önkormányzati rendeletének módosítását az alábbiak szerint terjesztem elő.

A főösszeget módosító tételek:

**Központi forrásból történő előirányzat-módosítások:**

* szociális ágazati pótlékra 24.377 Ft,
* Vas Megyei Kormányhivataltól közfoglalkoztatás támogatására 95.871 Ft,
* Vas Megyei Kormányhivataltól nyári diákmunka támogatására 315.900 Ft,
* 2017. évi elszámolásból származó bevételek 53.182 Ft.

Tervezett rendeletmódosítás főbb jellemzői:

1. **Szociális** **ágazati pótlék**ban részesül a házi segítségnyújtás területén dolgozó közalkalmazottunk. Ezen a jogcímen kapott állami támogatás június-szeptember hónapokra **24.377 Ft.**

*Ennek alapján a 2018. évi költségvetésben a*

K1101. Törvény sz. illetmények előirányzata 20.400 Ft-tal

K2. Munkaadókat terhelő járulékok és szoc. hj. adó előirányzata 3.977 Ft-tal

megemelkedik a B113. Helyi önkorm. szociális feladatainak támogatása előirányzat 24.377 Ft összegű emelkedése mellett.

1. **Működési célú támogatások államháztartáson belülről** előirányzat 397.839 Ft-tal nő.

A Vas Megyei Kormányhivatal a „**Közfoglalkoztatás**” program keretében a bérköltség és járuléka támogatásaként 95.871 Ft-ot utalt számlánkra.

*Ennek alapján a 2018. évi költségvetésben a*

K1101. Tv. sz. illetmények előirányzata 68.188 Ft-tal,

K2. Munkaadókat terhelő járulékok és szoc. hj. adó előirányzata 27.683 Ft-tal

megemelkedik a B16. Egyéb műk.c.támogatások előirányzat azonos összegű emelése mellett.

A Vas Megyei Kormányhivatal a „**Nyári diákmunka**” program keretében a bérköltség és járuléka támogatásaként 315.900 Ft-ot utalt számlánkra.

*Ennek alapján a 2018. évi költségvetésben a*

K1101. Tv. sz. illetmények előirányzata 264.351 Ft-tal,

K2. Munkaadókat terhelő járulékok és szoc. hj. adó előirányzata 51.549 Ft-tal

megemelkedik a B16. Egyéb műk.c.támogatások előirányzat azonos összegű emelése mellett.

1. A **2017. évi elszámolásból származó bevételek** összege 53.182 Ft.

*Ennek alapján a 2018. évi költségvetésben a*

B116 Elszámolásból származó bevételek 53.182 Ft-tal

növekszik a K513 Tartalékok előirányzat azonos összegű növekedése mellett.

1. **Műgáti utak felújítására** júniusban 19.046.752 Ft támogatási előleget utaltak számlánkra. Ez a pályázat költségvetésünkben nem volt tervezve, mivel a tervezéskor még nem volt ismert a pályázat eredménye. Az előlegből megvásároltuk a traktort és tartozékait, a többit útfelújításra fordítjuk, ami csak a következő évben valósul meg.

*Ennek alapján a 2018. évi költségvetésben a*

K64 Egyéb tárgyi eszközök beszerz. előirányzata 10.629.921 Ft-tal,

K67 Beruh.c. előz.felsz. áfa előirányzata 2.870.079 Ft-tal,

K71 Ingatlanok felújítása előirányzat 4.367.521 Ft-tal,

K74 Felújítási c. előz.felsz. áfa előirányzat 1.179.231 Ft-tal

emelkedik a B25 Felhalmozási c. támogatások ÁH belülről előirányzat azonos összegű növekedése mellett.

1. A **Répcelak és térsége ivóvízminőség-javító program (Répcelak, Nick, Csánig) című projekt** keretében a Támogató (KEHOP) a Kedvezményezettet vissza nem térítendő támogatásban részesíti. A projekt tervezett összköltsége 336.255.898 Ft, amelyből Nickre eső elszámolható költség nettó 47.579.478 + ÁFA, tehát bruttó 60.425.937 Ft.

*Ennek alapján a 2018. évi költségvetésben a*

K62 Ingatlanok beszerzése előirányzata 47.579.478 Ft-tal,

K67 Beruh.c. előz.felsz. áfa előirányzata 12.846.459 Ft-tal

megemelkedik a B25 Felhalmozási c. támogatások ÁH belülről előirányzat azonos összegű növekedése mellett.

1. **Előirányzatok egymás közti átcsoportosítása**

A működés során az alábbi előirányzat átcsoportosításokat hajtottuk végre:

K1113 Foglalkoztatottak egyéb személyi juttatásai előir. 96.000 Ft-tal

emelkedik a K122 Megbízási díj előir. azonos összegű csökkenése mellett.

K311 Szakmai anyagok beszerz. előirányzat 10.000 Ft-tal,

K334 Karbantartás előirányzat 200.000 Ft-tal,

K342 Rekám- és propagandakiadások előirányzat 26.000 Ft-tal

emelkedik a K312 Üzemeltetési anyagok beszerz. előirányzat 236.000 Ft összegű csökkenése mellett.

K334 Karbantartás előirányzat 12.000 Ft-tal,

K336 Szakmai tevékenységet segítő szolg. előir. 236.000 Ft-tal

emelkedik a K337 Egyéb szolgáltatások előir. 248.000 Ft összegű csökkenése mellett.

K62 Ingatlanok beszerzése előir. 42.000 Ft-tal

csökken a K64 Egyéb tárgyi eszköz beszerz. előir. azonos összegű növekedése mellett.

Az előterjesztésben foglalt indokok alapján kérem a Tisztelt Képviselő-testületet, hogy az előterjesztést és rendelet-tervezetet tárgyalja meg és fogadja el.

Nick, 2018. október 26.

Tisztelettel:

Csorba József sk.

polgármester